**Darluniau ar y sgrin:** Golygfeydd o goedwig, gweirglodd a chae. Ceir hefyd gerflun derw o ddyn mewn côt gyda ffon a chi.

**Adroddwr:** Fi yw’r cwm, rwyf wedi cadw ei stori yn wir,

Oherwydd fi yw’r Ceidwad ond rwyf wedi cysgu am amser hir.

Edrychwch o’ch cwmpas nawr, wrth i mi ddeffro,

Edrychwch ar fy myd wrth iddo fynd heibio

Yma mae presennol, anrheg o’r gorffennol

Gan y rhai a fu farw a’r rhai fydd yn priodi

Yma, mae popeth yn gysylltiedig, yma mae popeth yn un,

Does dim ffiniau i’n gwahanu, fi yw’r cwm

Fi yw’r ceunant gwag yng nghrud y ddaear

Bryniau yn ben, gwyrddni yn draed

Tirwedd gyforiog o fywyd,

Ffenestri’n wincian, tystion mud.

Fi yw’r marwor yn y tân,

Gem emrallt, cadwyn o lechen lân,

Lliain mân yn dyllau cwningod afradlon

Llecyn glanio i rocedi estron

Fi yw’r disgo i gacwn a gwenyn

Peli gliter o aeron mewn coed ar linyn

Caffi i wenoliaid sy’n llyncu pob pryfyn

Pasteiod mwd plant a blodau menyn

Trac rasio cyflym i wlithod a malwod

Record cyflymder ar dir i ddail ar ddisberod

Siop felysion i was y neidr, yng ngwres yr haul

Cyfle i eistedd, cerdded a rhedeg am yn ail

Fi yw’r atalnod yn stori’r afon

Dafnau glaw yn ddiemwntau bodlon,

Fi yw’r anrheg - pobl sydd wedi goroesi,

Fi yw’r cwm ac fe fyddaf i yn ffynnu.”

**Testun ar y sgrin:** Ewch am dro i Barc Lles Maesteg, Maesteg, Pen-y-bont ar Ogwr. CF34 9PW.

Chwiliwch am: titw mawr, ystlum lleiaf, delor y cnau, llygad Ebrill.

Ewch i gwrdd â Cheidwad y Cwm.